**Z A P I S N I K**

O radu Skupštine komunalnog društva KOMAG d.o.o. Magadenovac koja je održana dana 16. siječnja 2017. godine u vijećnici s početkom u 9:00 sati.

Skupštinu predstavlja STJEPAN ŽIVKOVIĆ, općinski načelnik općine Magadenovac, Davorin Gašparić, predsjednik Općinskog vijeća i Marin Lisec, potpredsjednik Gradskog vijeća.

Sjednici prisustvuje Jasna Živković, direktorica društva KOMAG

Zapisnik vodi Valent Poslon.

Predsjednik Skupštine otvara sjednicu i daje na glasanje slijedeći

DNEVNI RED:

1. Donošenje Financijskog plana za razdoblje 01.01.2017. do 31.12.2017.

2. Usvajanje Plana rada za 2017. godinu

3. Usvajanje Plana nabave za 2017. godinu

4. Različito

Dnevni red je jednoglasno usvojen.

Dnevni red je jednoglasno usvojen. S obzirom na dnevni red predsjednik obavještava ostale članove Skupštine da neće sudjelovati u raspravi i izuzima se iz odlučivanja pod točkom 1. i 2. dnevnog reda te predsjedanje prepušta Davorinu Gašparić

*RAD PO UTVRĐENOM DNEVNOM REDU*

Ad 1.

Prijedlog Financijskog plana za razdoblje 01.01.2017. do 31.12.2017. dostavljen je svim članovima Skupštine u pisanom obliku, a dodatno obrazloženje iznijela je direktorica KOMAG d.o.o. Magadenovac, Jasna Živković, koja je detaljno obrazložila pojedine stavke Financijskog plana.

Predsjedavajući Skupštine Davorin Gašparić otvara raspravu po iznesenom financijskom planu za 2017. godinu.

Kako se nitko nije javio za raspravu, predsjednik Skupštine daje na glasovanje donošenje Financijskog plana za razdoblje 01.01.2017. do 31.12.2017.

Nakon glasovanja, predsjedavajući Skupštine konstatira da je **s dva glasa** donesen

FINANCIJSKI PLAN ZA RAZDOBLJE 01.01.2017. DO 31.12.2017.

Ad 2.

Prijedlog Plana rada za 2017. godinu dostavljen je svim članovima Skupštine u pisanom obliku.

Predloženi Plan rada za 2017. godinu detaljno je iznijela direktorica Društva istaknuvši da će KOMAG d.o.o. izvršavati poslove povjerene od strane Općine Magadenovac te vršiti pružanje komunalnih usluga građanima i pravnim osobama.

Predsjedavajući Skupštine otvara raspravu po predloženom Planu rada za 2017. godinu.

Obzirom da se nitko nije javio za riječ, predsjedavajući Skupštine daje na glasovanje Plan rada za 2017. godinu.

Nakon glasovanja, predsjedavajući Skupštine utvrđuje da je **s dva glasa** usvojen

PLAN RADA ZA 2017. GODINU

Ad 3.

Prijedlog Plana nabave za 2017. godinu dobili su svi članovi Skupštine u pisanom obliku.

Obrazloženje Plana nabave dala je direktorica Jasna Živković koja navodi da je donošenje Plana nabave zakonska obveza (po Zakonu o javnoj nabavi) te da je u njemu navedeno sve ono što se planira nabaviti u 2017. godini. Isto tako, navodi i da se Plan nabave objavljuje u Elektroničkom oglasniku javne nabave i na web stranici..

Obzirom da se više nitko nije javio za riječ, predsjednik Skupštine daje na glasovanje Plan nabave za 2017. godinu.

Nakon glasovanja, predsjednik Skupštine utvrđuje da je **jednoglasno** usvojen

PLAN NABAVE ZA 2017. GODINU

Točka 4. Različito

Kako nije bilo pitanja i prijedloga, predsjednik Skupštine zaključio je rad Skupštine u 9:35 sati.

ZAPISNIČAR PREDSJEDNIK:

Valent Poslon Stjepan Živković